מהי מחלת השתל נגד המאכסן?
סיבוך שמתרחש בעיקר לאחר השתלות, דוגמת השתלת מח עצם, כשתאי הדם הלבנים של השתל (התאים החיסוניים) מזהים דווקא את הגוף כגורם זר ולכן הם תוקפים את תאי הגוף
Talent Biotech פיתחה טיפול רפואי מבוסס קנאבידיול (אחד מהקנאבינואידים שפעילים בצמח הקנאביס) שנועד לתת מענה למחלת השתל נגד המאכסן (Graft versus host disease). המדובר בסיבוך שמתרחש בעיקר לאחר השתלות, דוגמת השתלת מח עצם, כשתאי הדם הלבנים של השתל (התאים החיסוניים) מזהים דווקא את הגוף כגורם זר ולכן הם תוקפים את תאי הגוף. המחלה יכולה גם להתפרץ לאחר עירוי דם. התוצאה הטראגית של המחלה במקרים רבים היא מותו של המטופל. הטיפול שמפתחת החברה הישראלית, ומבוסס על צמח הקנאביס, צפוי לעזור בריפוי של המחלה. הטיפול שפיתחה החברה נבחן כבר בשני מחקרים קליניים במרכז הרפואי רבין בפתח תקווה.
מחלת השתל נגד המאכסן היא סיבוך שבו תאי הדם הלבנים של השתל תוקפים את תאי הגוף של המאכסן לאחר השתלת מח עצם או השתלות אחרות.